
La base 
són les bases 


La conjuntura política actual passa, 
des de la perspectiva independen¬ 
tista, per moments difícils. 
L’ofensiva feixista-espanyolista dels 
hereus del franquisme, amb el 
suport de la burgesia catalana, 
porta camí de convertir-se en un 
mal son per a tots i totes els que 
volem que les coses canviïn. Les 
agressions de tot tipus, medià- 
tiques, econòmiques, culturals, 
que patim per part de l’estat i dels 
seus còmplices estan agafant pro¬ 
porcions fins ara mai vistes en el 
període de la dita “democràcia”. 
D’altra banda, la situació interna¬ 
cional, amb la paranoia antiterror¬ 
ista com a teló de fons, tampoc no 
ens és gens favorable. 

Però per sort la història ens ha 
demostrat abastament que la lluita 
i la voluntat del poble no és tan 
fàcil de doblegar. Les classes popu¬ 
lars catalanes en són un bon exem¬ 
ple: remences, germanies, 

segadors, angelets de la sal. Cal no 
oblidar que dels 5.000 defensors 
del setge a Barcelona el 1714, la 
major part eren gent voluntària; 
que durant la Guerra d’Espanya les 
classes populars són les que s’en¬ 
fronten de forma decidida amb el 
feixisme, i que una bona part de la 
resistència antifranquista partici¬ 
pava dels postulats de lluita de 
classes, com per exemple els 


maquis. El gruix de tots aquests 
moviments tenen una característi¬ 
ca que els uneix: estaven formats 
pel que en la terminologia política 
actual en diem “les bases”. 

I hem de continuar sent les bases 
les que hem de protagonitzar la 
reacció que la situació reclama. 
Podem asseure’ns-hi si esperem 
que algun partit actuï amb l’ener¬ 
gia necessària. I com que la digni¬ 
tat de la nació catalana i del poble 
treballador català hi estan en joc, 
cal continuar i potenciar en la línia 
engegada ja fa un temps de crear 
xarxes associatives que serveixin 
com a contrapoders en tots els 
àmbits. D’exemples no ens en fal¬ 
ten, com ara la coordinadora de 
Casals i Ateneus independentistes 
impulsada pel nostre Casal, com 
ara els Casals Jaume I, com ara la 
presència a Internet de contrain- 
formacions tan necessàries per 
desemmascarar la intoxicació dels 
mitjans al servei del poder -gairebé 
tots-, i en la mateixa línia, la difusió 
de publicacions escrites des d’una 
perspectiva nacional i de classe, i 
també la creació d’una xarxa de 
bars i restaurants que a més d’a¬ 
paivagar la gana i la set serveixin 
per fer país. Com deia en Joan 
Fuster “Tota política que no fem 
nosaltres serà feta contra de nos¬ 
altres”. 

A les aules, 


La Coordinadora d'Estudiants dels Països 
Catalans (CEPC) va néixer amb l’esperit 
d’aglutinar els diversos sindicats indepen¬ 
dentistes i revolucionaris amb actuació al 
llarg dels Països Catalans. Així fou com l’AEN, 
sindicat del País Valencià, el BEI, al principat 
i les illes, i per últim l’ACE, a la Catalunya 
Nord s’uniren per fer un front comú contra 
els atacs de L’Estat Espanyol i Francés a la 
universitat i els instituts públics. Aquesta 
nova coordinadora d’Estudiants dels Països 
Catalans, amb presència en tot el territori 
català, va fer i fa una crida a la unitat i a la 
revolta contra aquells que ens posen bar¬ 
reres al nostre camí cap a un ensenyament 
únicament públic, popular, no-sexista, en 
català i de qualitat. En el dia a dia estudiantil 
rebem mil cops contra la nostra persona, 
contra els nostres drets com a estudiants i 
sobretot veiem com desinflen la qualitat del 
nostre ensenyament. 

És per tot això que no podem deixar que 
facin un pas més i us incitem a que vingueu 
a treballar amb nosaltres per millorar les 
Universitats i Instituts de tots. La CEPC s’or¬ 
ganitza en nuclis autònoms que incideixen 
en la seva facultat o centre, treballant en la 
seva realitat i el seu dia a dia, la suma del 
pensament de tots els nuclis crea la força de 
la nostra organització. La realitat es que en 
totes les universitats i instituts cal una acció 
directa contra l’ordre i les lleis que ens 
imposen perquè no representen, ni resolen 
les nostres necessitats. No només amb la 
LOU intenten reduir els nostres drets com 
veiem amb el deteriorament progressiu del 
català a les aules, amb la disminució de la 
qualitat de l’ensenyament públic, mentre per 
l’altre banda veiem créixer les institucions 
privades i concertades en el món de 
l’ensenyament. Pots fer mil coses per millo¬ 
rar el teu espai d’estudi, organitzar un cor- 
rellengua, per reclamar l’ús del català, 
muntar xerrades, per informar i debatre 
sobre temes d’interès, reclamar noves assig¬ 
natures, lluitar per millorar l’espai físic; més 
taquilles, ordinadors, un bon servei de 
fotocòpies...Tu saps que fa falta al teu centre 
i saps que ens afecta a tots, organitza’t i llui¬ 
ta per una absoluta i radical transformació 
que beneficiï a tothom. 


POESIA DE COMPROMÍS 


Platja d'en Bossa lliure 


El cacic Matutes somiava les illes 
i vestia marineret de comunió 
diumenge ben matinet 
quan Franco anul·lava el plaer, 
com que no trobava les Antilles 
Cuba era roja i molt lluny 
les Canàries tenien altre amo 
i a Sardenya encara es parla català, 
el senyoret Matutes pensà que faria 
sous fàcils a les platges d'Eivissa. 
Tan innocent era la seua mar 
que calia l'asfalt a la platja, 
calia l'alcohol dels alemanys, 
els militarets engominats i ridículs 
guàrdies civils andalusís 
i un carrer quasi dedicat en vida 
a les seues destruccions. 

La mar bruta, el cel fosc 
i la moneda ben espanyola. 

Josep Manuel Esteve 

Tasca de formiguetes 


El que ara des de les espanyes 
s’afanyen a definir com a “arc 
mediterrani” (a la pràctica, els Països 
Catalans, com ens entestem a anom¬ 
enar-los per aquestes contrades) és el 
motor econòmic de l’estat espanyol. 
Per la nostra situació geogràfica, amb 
la pràctica totalitat de la franja 
mediterrània peninsular, la possibili¬ 
tat de dinamitzar el flux de mer¬ 
caderies mitjançant el transport 
marítim i la proximitat als continents 
europeus i africà ens situen com un 
espai dins del qual es pot desenvolu¬ 
par un model econòmic àgil i 
dinàmic. El somni de qualsevol guru 
del capitalisme, vaja. Casa nostra pot 
esdevenir un rusc de competitivitat 
amb 10 milions d’abelles disposades 
a deixar-hi la pell per a l’avenç de la 
civilitzadora economia capitalista. 

Però malgrat aquest panorama tan 
encoratjador, la realitat és que, 


agradi o no, vivim en un país on l’e¬ 
conomia es basa primordialment en 
el sector terciari. Això comporta des 
de les agressions al medi més sal¬ 
vatges fins a un mercat laboral espe¬ 
cialment precaritzat per les carac¬ 
terístiques de sectors com el de 
serveis. Només cal pensar en tot 
l’entrellat de sectors econòmics que 
giren al voltant d’una indústria. Un 
sector, l’industrial, que recula dia 
rere dia a causa de la nova divisió 
internacional del treball (el capital 
desplaça la producció cap a països 
del sud, on la protecció dels drets 
dels i les treballadores asseguren el 
benefici ràpid amb el mínim de 
despesa social). 

Aquesta definició econòmica del país 
afecta tant els territoris sota adminis¬ 
tració espanyola com francesa, ja que 
no cal oblidar que el nord del país és 
una zona deprimida, que sembla 


Amb l'excusa 
de l'Acadèmia 



Un any després de la seva creació, el 
juny del 2001, podem afirmar sense 
embuts que l'Acadèmia Valenciana de 
la Llengua (AVL) ha aportat un fet 
positiu al debat sobre la unitat del 
català al sud de la Sénia: ha quedat 
palès que aquest suposat contenciós 
té una arrel estrictament política. En 
efecte, des de la promulgació de la llei 
que donava via lliure a la creació de 
l'ens normativitzador, el mateix partit 
que n'ha estat principal impulsor, el 
Partit Popular, i la institució que gov¬ 
erna ignominiosament, la Generalitat 
Valenciana, s'han dedicat a ignorar, 
quan no directament a sabotejar, la 


tasca dels càndids acadèmics, la 
majoria dels quals encara creuen que 
l'AVL és l'eina que necessita la llengua 
catalana per sortir de l'ostracisme ofi¬ 
cial a què l'han abocat anys de feina 
planificada i de menyspreu calculat 
d'ençà de l'anomenada "batalla de 
València", a la dècada dels 80. 

Com dèiem, el PP ha demostrat la 
seva nul·la voluntat de redreçar el 
principal patrimoni dels valencians 
amb tot un seguit d'iniciatives que ha 
deixat amb el cul en l’aire la incipient 
tasca de l'AVL. En primer lloc, l'actu¬ 
al Govern valencià ha ignorat la reco¬ 


abocada a esdevenir l’equivalent a la 
Florida dels EUA. 

Si l’economia es defineix per la ter- 
ciarització i precarietat del mercat de 
treball, les infraestructures ho fan 
per la seva radialitat respecte a les 
capitals dels estats (París i Madrid). 
Ens trobem, doncs, amb un teixit de 
carreteres, línies ferroviàries i trànsit 
aeri i marítim que és un model de 
construcció nacional perfecte... 
espanyol i francès, per desgràcia. La 
nostra part del pastís és una comuni¬ 
cació interterritorial espantosa que 
impedeix l’articulació del país. 

Hem de ser plenament conscients 
que les condicions econòmiques 
defineixen les relacions entre les per¬ 
sones i les col·lectivitats. Generant 
estadis de poder, capacitat de presa 
de decisions i acumulació de riquesa 
per part d’una minoria, el capital- 


manació de l'Acadèmia de tractar el 
català com tracta el castellà pel que 
fa als escriptors que els alumnes 
valencians han d'estudiar; d'ara 
endavant, els autors en llengua ver¬ 
nacla de la resta del domini lingüístic 
estaran supeditats als que han 
nascut entre Vinaròs i Oriola. 
Continuant amb la descontextual- 
ització, l'abril d'enguany el Consell de 
la Generalitat Valenciana va decidir -i 
va provocar així l'astorament de l'AVL, 
que havia recomanat just el contrari- 
que els criteris normatius que 
l'Acadèmia utilitza, i que no són 
altres que els aprovats per la 
Conselleria de Cultura el 1983, no 
són vàlids oficialment fins que l'AVL 
no ultimi les seves pròpies gramàtica 
i ortografia valencianes. I en paral·lel 
es treu de la màniga una "llista de 
paraules valencianes" que prioritza 
formes i solucions particulars per a 
textos generals (desapareixen els 

isme perfila un model superestruc- 
tural que, indefectiblement, genera 
un escenari basat en l’opressió, més 
o menys visualitzable. 

Aquesta concepció de les relacions 
humanes, a nivells més propers a 
nosaltres, genera tant l’exclusió 
social, fenomen en augment a casa 
nostra, com el sotmetiment del nos¬ 
tre poble a entitats nacionals alienes. 
No podem parlar de dues cares de la 
mateixa moneda, ja que es tracta 
estrictament del mateix, de la plas¬ 
mació d’un sistema econòmic i 
polític que situa la centralitat del seu 
funcionament en l’opressió de la 
majoria per part d’unes “elits” que 
acumulen tot el poder de decisió. 

Concebre la visualització d’aquest 
sotmetiment tan sols des d’una per¬ 
spectiva territorial o cultural és una 
errada que no ens podem permetre 
de cap de les maneres, ja que situar¬ 
ia l’esquerra independentista en un 
estadi de resistencialisme i 


endogàmia que, si es perllongués en 
el temps, desdibuixaria qualsevol 
possibilitat d’estructurar un movi¬ 
ment d’alliberament popular amb 
perspectives d’assolir els nostres 
objectius. 

Així doncs, la resposta a l’acumulació 
del poder de decisió, tant econòmic 
com estrictament polític, s’ha de 
desenvolupar a través d’un model 
alternatiu a l’imperant, que observi 
com a element bàsic i definidor la 
descentralització i l’horitzontalitat en 
les relacions. Autogestionar l’econo¬ 
mia implica autogestionar l’adscrip¬ 
ció a un ens nacional concret. I 
autodeterminar-se econòmicament 
comporta, a la pràctica, l’exercici de 
l’autodeterminació com a poble. 

Dotar-nos d’un model econòmic 
propi, d’un àmbit català de decisió en 
aquest espai (el Marc Català de 
Relacions Laborals), és l’element 
bàsic que ens ha de permetre desen¬ 
volupar totes les facetes que ens 


demostratius reforçats, com ara aque¬ 
st, aposta per jonoll en comptes de 
genoll, redó per rodó, etc.). 

Però segurament les accions més pre- 
ocupants de les que ha emprès el 
Govern valencià durant els últims 
mesos han estat la reducció al mínim 
del requisit lingüístic per poder trebal¬ 
lar a l'administració i la derogació 
pràctica de la convalidació que el 
Govern espanyol fa entre el títol antic 
de Filologia Hispànica (Secció 
Valenciana) i l'actual de Filologia 
Catalana. Com? Doncs obligant els lli¬ 
cenciats en Filologia Catalana -inclosos 
els que ho són per les universitats 
valencianes- a passar un examen de 
valencià per exercir a les comarques 
del sud. 

Lamentablement, doncs, de moment 
s'han acomplert els pitjors auguris 
d'aquells que van anunciar que la 


creació de l'AVL era el darrer -i defin¬ 
itiu- pas cap a la patuesització del 
català en territori valencià. El PP ha 
creat l'Acadèmia, ha generat una nova 
institució oficial normativitzadora 
diferent de la de la resta del domini 
lingüístic, que és el que perseguia des 
d'un bon començament, i quan l'ha 
tingut creada n'ha prescindit. Una 
jugada mestra assolida amb l'aqui¬ 
escència del PSOE, un partit que com¬ 
peteix en espanyolisme amb el PP fins 
al punt que el seu secretari general, 
Joan Ignasi Pla, no té cap reticència a 
afirmar amb càmeres davant que "el 
valencià i el català són llengües difer¬ 
ents". No és gens estrany: el PSOE és 
un partit malalt, i si mai ha picat l'ul¬ 
let al món cultural de València (uni¬ 
versitats, editorials, escoles, entitats, 
professionals...) ha estat per motiva¬ 
cions electorals. Recordeu que el seny¬ 
or Joan Lerma va donar llum verda a 
l'homologació de títols de valencià i 


menin cap a la independència en tots 
els àmbits. 

D’altra banda, construir la veritable 
unitat popular des de la incidència 
transformadora al gruix de la societat 
és l’eina necessària imprescindible 
per dur a terme el procés de con¬ 
strucció nacional i social que doti 
aquest poble de les garanties 
necessàries per encarar amb per¬ 
spectives de futur el camí cap a la 
llibertat personal i col·lectiva. Omplir 
de contingut la consigna 
“Independència i socialisme” des de 
la nostra participació quotidiana en 
tots els àmbits és, per a nosaltres, 
l'única possibilitat de generar la rup¬ 
tura amb l’actual estat de les coses. 

Tal vegada, una tasca de formiguetes, 
però ineludible per esdevenir en un 
futur un poble realment lliure. Potser 
ha arribat el moment de ser més 
materialistes i deixar una mica de 
banda la metafísica. Ens hi va la pell. 


català pocs mesos abans d'enfrontar-se 
amb Eduardo Zaplana, cap al 1995? 1 
feia dotze anys que governaven amb 
majoria absoluta! 


Per acabar-ho d'adobar, la directora de 
l'AVL, Asunción Figueres, ha demanat 
patèticament fa molt poques setmanes 
al director de la Real Acadèmia de la 
Lengua Espanola que modifiqui la 
definició de valencià continguda en el 
seu diccionari -que reconeix explícita¬ 
ment la unitat de la llengua- en un 
intent tristíssim d'apaivagar la pressió 
que la Generalitat Valenciana exerceix 
sobre la seva institució i guanyar-se els 
favors de l'amo. Figueres aconseguirà 
el canvi de definició, no cal dubtar-ho, 
però el valencià, que diu estimar i 
defensar, avançarà un esglaó més en el 
viatge cap a l'absurd. 

Joan Moragues 

ELS CASALS PARLEN 

Casal Jaume I 
d'Alacant 


1. Al vostre Casal/Ateneu hi participen 
persones a títol individual i/o col·lec¬ 
tius? 

Al Casal Jaume I d'Alacant hi participen 
col·lectius com Maulets, Endavant, MRG- 
Alacant... o d'altres amb una activitat més 
aviat lúdica, com per exemple, el Club 
d'Escacs d'Alacant. Però el que és més 
important és la participació de les sòcies i 
els socis (més de 150), que amb el seu 
ajut econòmic fan possible aquest pro¬ 
jecte. 

2. Per què un Casal a la vostra locali¬ 
tat o barri? 

Al meu entendre un Casal, siga Jaume I o 
no, és necessari a cada poble o barri. En 
primer lloc, fan una tasca d'obertura del 
nostre projecte a gent que d’entrada té 
una imatge errònia de nosaltres. D'altra 
banda, permet que gent que a priori no és 
independentista puga treballar en qual¬ 
sevol front social (ecologisme, femi¬ 
nisme...). Aquest treball pot portar-los o 
no a postulats ideològics afins a nosaltres. 
El que mai s'ha de fer és convertir un 
Casal en una mena de gueto. 

Nosaltres valorem positivament que no 
tota la gent que passa per ací siga inde¬ 
pendentista. Una cosa és la nostra militàn¬ 
cia en els nostres respectius col·lectius i 
una altra de ben diferent és la tasca del 
Casal, on cap tothom que estime la cul¬ 
tura, la terra i, en definitiva, la gent. 

3. Quines funcions considereu que ha 
de tenir el vostre Casal? 

El Casal Jaume I, a la ciutat d'Alacant. ha 
de fer una tasca de dignificació de la cul¬ 
tura catalana, ffeu de tenir present que 
durant la dictadura franquista, la guàrdia 
civil detenia i apallissava la gent per parlar 
català al carrer. Els efectes d'aquesta 


repressió encara te'ls trobes en la gent: 
pots parlar en català amb una persona i 
ella no parlar-te en català fins passada una 
bona estona. És un acte inconscient. 

Un altre objectiu seria oferir tot un seguit 
de serveis a tots els col·lectius socials que 
ho necessiten (lloc de reunió, fax, ordi¬ 
nador...). 

I el tercer, i més ambiciós de tots, seria 
l'ampliació del Casal. Al mes de febrer 
obrirem un bar: l'Espai Obert. Aquest bar 
està just a la cantonada de dalt del Casal, 
però està connectat amb el mateix Casal 
per una escala. Per tant, l'Espai Obert 
potencia aquests dos objectius: recuperar 
la cultura catalana (teatre, concerts, 
monòlegs...) i oferir serveis a col·lectius 
(organitzar festes per a treure diners, 
sopars i tenir un bar on fer un got en un 
ambient acollidor). A més a més de poten¬ 
ciar aquests dos objectius anteriors, 
l'Espai Obert n’afegeix un de nou: recu¬ 
perar la gastronomia pròpia enfront de les 
porcades que ens fan empassar en llocs 
com el McDonald’s, etc. 

4. Quins objectius? 

Els que hem detallat anteriorment: recu¬ 
perar i dignificar la cultura catalana, oferir 
serveis per a altres col·lectius i potenciar i 
ampliar el Casal. 

5. Us considereu part d’algun espai 
polític (esquerra independentista, 
esquerra nacional, esquerra alterna¬ 
tiva, altres...)? 

No necessàriament. Encara que personal¬ 
ment molta de la nostra gent la podríem 
definir com a independentista i d'esquer¬ 
res, nosaltres considerem que el nostre 
Casal ha de ser un lloc on tothom s'hi 
trobe a gust. Això sí, formem part de l'es¬ 
querra revolucionària (entenent el terme 


revolució com a canvi o transformació 
social) 

6. Com analitzeu el vostre espai 
polític a nivell local? I nacional? 

A nivell local, encara que fa 5 anys que 
funcionem, sí que ens falta tenir més 
difusió. El problema potser està en la falta 
de mans a l’hora de gestionar el Casal. 
Amb tot, sí que ens hem fet un lloc dins de 
la gent que treballa per fer d'Alacant una 
ciutat millor. 

A nivell nacional, només cal que repassem 
els números. A hores d'ara hi ha 28 Casals 
Jaume I arreu dels Països Catalans. 
D'aquests 28, hi ha Casals en zones tan 
difícils com la Franja, Catalunya Nord o el 
sud del País Valencià. Per tant, la funció 
política dels Casals Jaume I és evident: 
reforçar les zones més castigades del país. 

7. Quin tipus d’activitats feu? 

Tenim una programació bimensual. En 
aquesta programació hi podeu trobar 
tallers, cursos, xerrades, presentacions de 
llibres, excursions... 

8. Participeu amb altres col·lectius 
(polítics, sindicals, veïnals...) a la vos¬ 
tra localitat o barri? Quins? 

Formem part de l’MRG d'Alacant, però 
col·laborem amb col·lectius d'immigrants, 
ecologistes, etc. 

9.1 pel que fa a l’àmbit nacional? 

Pel que fa a l'àmbit nacional col·laborem 
amb col·lectius que tenen implantació a la 
comarca, com per exemple Maulets o 
Endavant. 

10. Creieu necessari un treball uni¬ 
tari d’àmbit nacional? Per què? Si és 
que sí, com creieu que s’ha de trebal¬ 
lar? 

Sí que creiem en el treball unitari. Però 
aquesta "reunificació" s'ha de fer amb 
molta cura i no amb presses. Pel que fa al 
com, creiem que hem de crear un con- 
trapoder popular. Hem de crear les nos¬ 
tres pròpies cooperatives i serveis. A més a 
més, hem de treballar amb col·lectius sec¬ 
torials (ecologistes, de veïns, d'immi¬ 
grants) i els hem de fer veure que també 
formen part del nostre projecte. 

Converses (in)versemblants 


Els “matats" de torn 


CAROD: Com anem, Pepe? Tu 
també a fer l’ofrena floral a en 
Casanovas? 

MONTILLA: Ja lo crec que sí. Les 
formes sempre s’han de guardar. I 
més ara, que si tot va bé, i amb l’a¬ 
jut dels vostres vots, aviat seré con¬ 
seller en cap, com ho era ell, no és 
així? 

CAROD: Veig que per ser espanyol 
saps prou bé la nostra història. Jo 
també en vinc d’espanyols, saps? Sí, 
per part de pare. 

MONTILLA: I com potser donks 
que siguis independentista? 

CAROD: Això no vol dir res. Molts 
militants de Terra Lliure amb prou 
feines si sabien parlar català. A més, 
jo no en sóc d’independentista. Això 
va ser una fantasmada d’en Colom, 
que murri com és, va aprofitar l’em¬ 
branzida de l’MDT per treure’n rèdit 
electoral, però això ja no toca. Ara 
parlem de sobiranisme, que ningú 
sap què vol dir i que ni tan sols és 
al diccionari. 

MONTILLA: Bé, veig que nos enten¬ 
drem. Junts aconseguirem que 
Catalunya torni a ser estimada per la 
resta d’Espanya, sense nacional¬ 
ismes excloents. 

CAROD: Mira, Pepe, no em prenguis 
per tonto. Els espanyols ens odieu a 
mort des dels temps de Don Pelayo i 
no parareu fins a fer-nos desaparèix¬ 
er, però com que jo sóc un home 
tranquil i sense ganes de complica¬ 


cions m’apuntaré a la “mamella” 
del Govern i a esperar la jubilació. 
Les hòsties que se les emporti un 
altre. 

MONTILLA: Què vols dir, que dins 
d’ERC hi ha gent disposada a més? 

CAROD: De gent que s’ho creu sem¬ 
pre n’hi ha a tot arreu, però per sort 
no acostumen a pujar gaire. Ara bé, 
mai se sap, a vegades hi ha sorpre¬ 
ses. 

MONTILLA: Insinues que hi pot 
haver un golpe d’estado, dintre el 
partit? Nosaltres, els capitans, ja lo 
vam fer -de sentit contrari, és clar-, 
al PSC i ens va anar bé. Ens vàrem 
polir en un santiamén qualsevol 
resquici de catalanisme que hi 
pogués quedar, que no era gaire, la 
veritat. 

CAROD: No comparis. Vosaltres els 
talibans, vull dir els capitans, 
estàveu molt bregats. En canvi la 
majoria dels nostres afiliats no 
tenen ni capacitat ni experiència per 
fer una cosa semblant. 

MONTILLA: Però els que vénen de 
l’MDT potser sí? 

CAROD: Aquests menys que ningú. 
Entre les ànsies de tocar poder que 
tenen i la mala consciència del seu 
passat suposadament revolucionari, 
són més “carodistes” que en Carod. 
Saps com els diem? Els Matats De 
Torn. 

Frank Kin Un 

